stanford-oval/wikipedia huggingface dataset:
What You Know Bout Love
רקע והפקה

השיר היה אחד משיריו הראשונים שהיו לפופ סמוק כשסטיבן ויקטור החתים אותו בחברת התקליטים ויקטור ויקטור וורלדווייד. ויקטור נזכר כמה הוא התרגש מהשיר כי הוא תמיד אהב את הדגימה המקורית, שפופ סמוק מצא בעצמו ביוטיוב. ויקטור אמר שהשיר היה אחד מהשירים שלדעתו ולדעת הצוות שלו הם "גדולים מכדי להוציא אותם מיד". הוא והצוות שלו תמיד רצו את השיר באלבום כי הם חשבו שזה ברמה הזו. ויקטור העיר כי כאשר פופ סמוק דיבר על השיר, הוא אמר, "יו, זה בשביל הזמן בו אני בתיק האהבה שלי". IAmTrash הסביר כי הוא פרסם את המקצב של השיר כבר בשנת 2019. הוא הצהיר שהוא העלה את זה בתור מקצב "בסגנון פלייבוי קרטי", כדי לשווק את עצמו כמפיק מוזיקלי, אך באוקטובר 2019 הוא ראה קטע של פופ סמוק רוקד אליו. הוא הודה שלא ידע מאין פופ סמוק קיבל את המקצב כי מעולם לא דיבר איתו. הוא שיער כי פופ סמוק קיבל אותו מיוטיוב.
הצלחה מסחרית

לאחר צאתו של Shoot for the Stars, Aim for the Moon, השיר הגיע לראשונה למקום ה-52 במצעד הבילבורד הוט 100. בהמשך, הגיע השיר בשיאו למקום התשיעי במצעד, והיה לשירו השני של פופ סמוק בעשירייה הפותחת במצעד. השיר הגיע גם למקום ה-11 בשיאו במצעד הבילבורד גלובל 200, למקום הרביעי במצעד שירי ה-R&B/היפ-הופ, למקום הראשון במצעד השירים הקצביים ולמקום התשיעי במצעד המיינסטרים טופ 40. במצעד הסינגלים הבריטי, נכנס למקום ה-27, ובשבוע שלאחר מכן עלה 13 מקומות למקום ה-14. לאחר מכן, הגיע השיר בשיאו למקום התשיעי והיה לשירו השלישי שהגיע לעשירייה הפותחת במצעד. מאוחר יותר, השיר עלה למקום הרביעי במצעד.
במצעד הקנדה הוט 100, הגיע השיר בשיאו למקום ה-16, ואף הוענק לו תואר הפלטינה המשולשת מטעם איגוד תעשיית ההקלטות הקנדי, על 160,000 יחידות של מכירות והשמעות בסטרימינג בקנדה. בניו זילנד, השיר הגיע בשיאו למקום השישי וקיבל את תואר הפלטינה מטעם איגוד תעשיית ההקלטות הניו זילנדי, על למעלה מ-30,000 עותקים. השיר הגיע לחמישייה הפותחת באוסטרליה, אירלנד, נורווגיה ופורטוגל. באוסטריה, שווייץ וצ'כיה, הגיע השיר לעשירייה הפותחת.
בחודש יוני 2021 דירג בילבורד את השיר במקום ה-18 ברשימת "50 השירים הטובים ביותר בשנת 2021 עד כה".
וידאו קליפ

הווידאו קליפ של השיר בוים על ידי אוליבר קנון. הוא הועלה לערוץ היוטיוב של פופ סמוק ב-22 בדצמבר 2020. הקליפ נפתח בסרטון של פופ סמוק מודה למעריציו ואומר להם עד כמה הוא מעריך ואוהב אותם: "אני אוהב אתכם, אני נהנה ממכם, ואני מעריך אתכם. לא הייתי כלום בלי כולכם". הקליפ כולל קטעים של פופ סמוק שלא נראו קודם לכן, בהם הוא עובד באולפן, מטייל ברחבי העולם, מבלה עם משפחתו וחבריו, מפרסם סרטונים בחשבון הטיקטוק שלו, ובהופעות חיות. הקליפ כולל גם מעריצים שמבצעים את אתגר הריקוד של השיר בטיקטוק. הקליפ מסתיים בכך שפופ סמוק טס במטוס ואומר: "אני לא יודע מי צריך לשמוע את הבחור הזה, אבל אל תתנו לאף אחד להגיד לכם אי פעם שאתם לא יכולים לעשות כלום. מה שאתה רוצה לעשות, פשוט תעשה את זה. אל תסתכל אחורה".
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  עולמי | בילבורד גלובל 200 | 11 |  |
|  אוסטריה | Ö3 אוסטריה טופ 40‏ | 9 |  |
|  אוסטרליה | מצעד הסינגלים האוסטרלי | 5 |  |
|  איטליה | מצעד הסינגלים האיטלקי | 28 |  |
|  אירלנד | מצעד הסינגלים האירי | 5 |  |
|  ארצות הברית | בילבורד הוט 100 | 9 |  |
|  ארצות הברית | מצעד שירי ה-R&B\היפ הופ | 4 |  |
|  ארצות הברית | מיינסטרים טופ 40 | 8 |  |
|  ארצות הברית | מצעד השירים הקצביים | 1 |  |
|  ארצות הברית | מצעד 40 השירים למבוגרים | 38 |  |
|  גרמניה | GfK – טופ 100 | 12 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 12 |  |
|  הונגריה | Rádiós Top 40 | 17 |  |
|  הממלכה המאוחדת | מצעד הסינגלים הבריטי | 4 |  |
|  ולוניה | אולטראטופ 40 | 38 |  |
|  יוון | IFPI Greece | 5 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 6 |  |
|  סינגפור | RIAS | 24 |  |
|  סלובקיה | ČNS IFPI | 24 |  |
|  פורטוגל | מצעד הסינגלים הפורטוגזי | 5 |  |
|  פינלנד | המצעדים הפיניים הרשמיים | 14 |  |
|  פלנדריה | אולטראטופ 50 | 26 |  |
|  צ'כיה | ČNS IFPI | 10 |  |
|  צרפת | SNEP | 28 |  |
|  קנדה | קנדה הוט 100 | 16 |  |
|  רומניה | מצעד השירים הרומני | 84 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 8 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
| מצעד שירי ה-R&B\היפ הופ | 74 |  |  |
|  הממלכה המאוחדת | מצעד הסינגלים הבריטי | 90 |  |
|  שוודיה | סוורייטופליסטן | 97 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| אוסטריה (IFPI Austria) | זהב | 15,000 |
| קנדה (Music Canada) | פלטינה ×3 | 240,000 |
| דנמרק (IFPI Denmark) | זהב | 45,000 |
| איטליה (FIMI) | זהב | 35,000 |
| ניו זילנד (RMNZ) | פלטינה | 30,000 |
| בריטניה (BPI) | פלטינה | 600,000 |
| ארצות הברית (RIAA) | פלטינה ×2 | 2,000,000 |
הערות שוליים

↑  Skelton, Eric; Setaro, Shawn; McKinney, Jessica. "Cover Story: The Making of Pop Smoke's 'Shoot for the Stars Aim for the Moon'". Complex. ארכיון מ-5 בינואר 2021. נבדק ב-11 באוקטובר 2020. {{cite web}}:  (עזרה)
↑  Zellner, Xander (13 ביולי 2020). "All 19 Songs From Pop Smoke's New LP Chart on Billboard Hot 100". Billboard. ארכיון מ-5 בינואר 2021. נבדק ב-19 ביולי 2020. {{cite web}}:  (עזרה)
↑  Mamo, Heran (20 ביולי 2020). "Roddy Ricch & 50 Cent Honor Pop Smoke on His 21st Birthday in 'The Woo' Video". Billboard. ארכיון מ-6 בספטמבר 2020. נבדק ב-12 בנובמבר 2020. {{cite web}}:  (עזרה)
↑  "Pop Smoke Chart History - Global 200". Billboard. ארכיון מ-5 בינואר 2021. נבדק ב-11 באוקטובר 2020. {{cite web}}:  (עזרה)
↑  "Official Singles Chart Top 100". Official Charts Company. ארכיון מ-5 בינואר 2021. נבדק ב-30 בדצמבר 2020. {{cite web}}:  (עזרה)
↑  "Official Singles Chart Top 100". Official Charts Company. ארכיון מ-5 בינואר 2021. נבדק ב-30 בדצמבר 2020. {{cite web}}:  (עזרה)
↑  "Pop Smoke | full Official Chart History". Official Charts Company. ארכיון מ-5 בינואר 2021. נבדק ב-30 בדצמבר 2020. {{cite web}}:  (עזרה)
↑  The 50 Best Songs of 2021 So Far: Staff Picks, בילבורד, ‏8 ביוני 2021
1 2 3 4  Antifos, Rania (23 בדצמבר 2020). "Pop Smoke's Uplifting Spirit Shines Through in Posthumous 'What You Know Bout Love' Video". Billboard. ארכיון מ-5 בינואר 2021. נבדק ב-29 בדצמבר 2020. {{cite web}}:  (עזרה)
↑  Powell, Jon (23 בדצמבר 2020). "Pop Smoke's new visual for 'What You Know Bout Love' revealed". Revolt. ארכיון מ-5 בינואר 2021. נבדק ב-29 בדצמבר 2020. {{cite web}}:  (עזרה)
1 2  Richards, Will (23 בדצמבר 2020). "Unreleased footage of Pop Smoke shared in new 'What You Know Bout Love' video". NME. ארכיון מ-5 בינואר 2021. נבדק ב-29 בדצמבר 2020. {{cite web}}:  (עזרה)
↑  Droke, Carolyn (23 בדצמבר 2020). "Pop Smoke's Memory Lives On Through His 'What You Know About Love' Video". Uproxx. ארכיון מ-5 בינואר 2021. נבדק ב-29 בדצמבר 2020. {{cite web}}:  (עזרה)
1 2  Brayden, Kate (23 בדצמבר 2020). "New video released for the late Pop Smoke's 'What You Know Bout Love'". Hot Press. ארכיון מ-5 בינואר 2021. נבדק ב-29 בדצמבר 2020. {{cite web}}:  (עזרה)
1 2  Caraan, Sophie (23 בדצמבר 2020). "Pop Smoke Is Remembered in 'What You Know Bout Love' Visual". Hypebeast. ארכיון מ-5 בינואר 2021. נבדק ב-29 בדצמבר 2020. {{cite web}}:  (עזרה)
↑  Elder, Sajae (23 בדצמבר 2020). "Watch the visuals for Pop Smoke's 'What You Know Bout Love'". The Fader. ארכיון מ-5 בינואר 2021. נבדק ב-29 בדצמבר 2020. {{cite web}}:  (עזרה)
↑  Bey, Royal (23 בדצמבר 2020). "[Watch] Pop Smoke Visual 'What You Know Bout Love' Features Rare Footage of The Late Rapper". Hip Hop Weekly. ארכיון מ-5 בינואר 2021. נבדק ב-29 בדצמבר 2020. {{cite web}}:  (עזרה)
1 2  Miss2Bees (23 בדצמבר 2020). "[Watch] Pop Smoke's 'What You Know Bout Love' Released Posthumously". The Source. ארכיון מ-5 בינואר 2021. נבדק ב-29 בדצמבר 2020. {{cite web}}:  (עזרה)
| 0 | 1 | 2 |
| --- | --- | --- |
| הקודם: 2021: "The Box" – רודי ריץ' | פרס המוזיקה של iHeartRadio לשיר ההיפ-הופ של השנה  2022: "What You Know Bout Love" – פופ סמוק | הבא: 2023: "Wait for U" – פיוצ'ר בהשתתפות דרייק וטמס |
אורמה (עם)

כפר שבט אורמה על מחוז נהר טנה בקניה
בני האוֹרְמָה (בעבר היו מכונים גאלה באתיופיה, אולם כיום כינוי זה נחשב לפוגעני) הם שבטים אפריקאיים המתגוררים במזרח קניה בעיקר ליד נהר טנה ודרום סומליה המשתייכים לאורומו.
הם חיים כנוודים רועי צאן במדבריות של דרום-מזרח קניה חוץ מן העונה הגשומה בה הם לוקחים את עדריהם לאזורים הפנימיים.
אוכלוסיית השבטים מונה כ-70,000 איש נכון ל-2005 והם דוברים את שפת האורמה.
What You've Done to Me

"What You've Done to Me" הוא סינגל של הזמרת-יוצרת האוסטרלית סמנתה ג'ייד.
רקע והוצאה

השיר נכתב על ידי DNA Songs (אנ'), טניה דוקו ויורגן אלופסון (אנ'), והופק על ידי DNA Songs.‏ לאחר שזכתה ב-The X Factor האוסטרלי, "What You've Done to Me" יצא באמצעות הורדה דיגיטלית ב-20 בנובמבר 2012. מאוחר יותר, ב-26 בנובמבר 2012, השיר יצא כתקליט.
ביקורת

עורך Take 40 Australia (אנ') כינה את השיר כ-"בלדת כוח חצופה שראויה לקלי קלרקסון." ב-2013, השיר היה מועמד בקטגוריית שיר השנה בפרסי המוזיקה ARIA.
הופעות חיות

ג'ייד ביצעה את השיר לראשונה ב-The X Factor האוסטרלי ב-19 בנובמבר 2012. לאחר ביצוע השיר, המנטור שלה, גאי סבסטיאן, כינה את השיר "להיט רדיו". היא ביצעה את השיר פעם נוספת ביום שלמחרת, לאחר שהיא הוכרזה כזוכה של התחרות.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  אוסטרליה | מצעד הסינגלים האוסטרלי | 1 |  |
|  קוריאה הדרומית | סירקל צ'ארט | 28 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  אוסטרליה | מצעד הסינגלים האוסטרלי | 74 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 4× | 280,000 |
היסטוריית יציאות לאור

| מדינה | תאריך יציאה | פורמט | חברת תקליטים | הערות |
| --- | --- | --- | --- | --- |
| אוסטרליה | 20 בנובמבר 2012 | הורדה דיגיטלית | Sony Music Australia |  |
| אוסטרליה | 26 בנובמבר 2012 | תקליט | Sony Music Australia |  |
הערות שוליים

↑  "About Me". Tania Doko Official Website. אורכב מ-המקור ב-2012-11-25.
1 2  "iTunes – Music – What You've Done To Me – Single by Samantha Jade". iTunes Store. Apple. ארכיון מ-2013-11-05. נבדק ב-2012-11-25.
1 2  "What You've Done to Me – CD Single". Sanity. אורכב מ-המקור ב-2014-03-15. נבדק ב-2012-11-25.
↑  "The X Factor Australia Recap Monday 19th November". Take 40 Australia. MCM Entertainment. 2012-11-19. ארכיון מ-2014-07-27. נבדק ב-2012-11-25.
↑  עותק בארכיון (ארכיון)
↑  "Samantha Jade still the favourite to win it all on X Factor". The Coffs Coast Advocate. North Coast News. 2012-11-20. ארכיון מ-2016-03-04. נבדק ב-2012-11-25.
↑  "Samantha Jade Crowned The X Factor Winner For 2012". Take 40 Australia. MCM Entertainment. 2012-11-20. ארכיון מ-2012-11-27. נבדק ב-2012-11-25.
אברהם דוד ריווח

רבי אברהם דוד ריווח
הרב אברהם דוד ריווח (ה'תרמ"ג, 1883 - כ"א בניסן ה'תרצ"ח, 1938) היה ראש ישיבה בסאלי, ורבה של סטאט שבמרוקו בראשית המאה העשרים. מחבר השו"ת 'ויען אברהם'.
קורות חייו

נולד בסאלי שמרוקו. בנערותו למד אצל הרב אפרים פרץ, ולאחר מכן למד ושימש את הרב רפאל אנקווה. סביב שנת ה'תרס"ה, נסמך להיות שוחט ובודק על ידי הרב שלמה בירדוגו. ושימש בתפקיד זה בין השנים ה'תרע"א - ה'תרע"ד יחד עם רבי יצחק אנקאווא.
בשנת ה'תרפ"ד כיהן כראש ישיבה בעירו סאלי. במקביל, שימש כסופר בית הדין וכשליח ציבור באחד מבתי הכנסיות של העיר.
לא יאוחר משנת ה'תרפ"ט, כיהן ברבנות העיר סטאט שבמרוקו, עד לפטירתו.
בשבתו ברבנות, נשא ונתן עם חכמי מרוקו כדוגמת המשמ"ח אליקים. ובעיקר עם חכמי רבאט וסאלי כדוגמת רבי חיים רפאל עטייא, רבי דוד צבאח, רבי חיים יקותיאל בירדוגו, הרב אפרים חסאן.
בעקבות תופעת החילון שהחלה בזמנו, התתמודד עם שאלות אקטואליות. בין השאר פסק, שילד בכור שאביו הוא גוי ואמו יהודיה, ראוי לבית הדין לפדות את הילד, על אף שבית הדין לא מחויב לכך מצד ההלכה. במקרה הפוך, שהאב יהודי והאם גויה, וההורים רוצים למול את בנם, הסתייג, משום שחשש שבמקומות שלא רושמים את הילדים הנולדים בצורה מסודרת, ישכחו שהילד גוי.
בתו קלארה נישאה להרב שמעון כהן, מדייני מרוקו. בתו זהרא נישאה לרב יחייה בן הראש, רבה של פור-ליוטי.
קורות חייו > פטירתו

רבי אברהם נהג לבקר יהודים שנעצרו ונכלאו בבית כלא על ידי השלטונות הצרפתים בעוון חתירה נגד השלטון. בביקורו היה מספק להם די מחסורם, ואף העביר להם שיעור בפרשת השבוע. בביקורו האחרון, נדבק בבית הכלא במחלת הטיפוס, ולאחר זמן קצר נפטר ממנה, בליל שביעי של פסח בשנת ה'תרצ"ח בסטאט. עם פטירתו פרץ ויכוח היכן יקבר רבי אברהם, אם בעיר סטאט או בעיר הולדתו סאלי. לאחר מאמצים רבים מצד אנשי סאלי, רבי אברהם נקבר בעירם.
חיבורו

ויען אברהם - שו"ת על ארבעת חלקי השולחן ערוך. בתוכו: קונטרס לאברהם למקנה - קונטרס על דיני שחיטה וטריפות, ג'רבא תש"י.
אורסטיאה

| --- | --- |

 אגממנון  נושאות הנסכים  נוטות החסד 
 מידע כללי
 מאת:  אייסכילוס 
 שפת המקור:  יוונית עתיקה 
 סוגה:  מחזה 
 נושא:  אורסטס 
 
"רצח אגממנון", ציור מאת פייר-נרקיס גרה (משנת 1817); קליטמנסטרה מהססת לפני רצח אגממנון הישן, בעוד אייגיסתוס דוחק בה
אורסטס, הרמס ואלקטרה בקבר אגממנון, כד מסביבות 380–370 לפנה"ס
ווליאם אדולף בוגרו - אורסטס מותקף על ידי האירניות
אוֹרֶסְטֵיאָה (ביוונית עתיקה:  Ὀρέστεια) הוא כינוי לטרילוגיה של טרגדיות (אגממנון, נושאות הנסכים ונוטות החסד) מאת המחזאי האתונאי אַיסְכִילוֹס אשר מתארת את סוף השתלשלות הקללה על בית אטראוס. הטרגדיות הוצגו בחג הדיוניסיה באתונה בשנת 458 לפנה"ס, וזכו בפרס הראשון. לאחר הטרגדיות הוצג מחזה סאטירים בשם פְּרוֹטֵאוּס, אך הוא לא השתמר. הטרילוגיה נקראת על שם אוֹרֶסְטֵס בנו של אגממנון. נושא מרכזי בטרילוגיה הוא המעבר מנקמת דם אישית לעשיית צדק באמצעות משפט.
אגממנון

המחזה אֲגַמֶמְנוֹן(Ἀγαμέμνων) מתאר את שיבתו הביתה של אגממנון, מלך אַרְגוֹס, ממלחמת טרויה. לאחר 10 שנות מלחמה, טרויה נפלה והיוונים טענו לניצחון. בביתו ממתינה רעייתו קְלִיטֶמְנֶסְטְרָה, אשר זוממת לרוצחו כנקמה על הקרבת בִּתם אִיפִיגֶנֶיָה בראשית המסע לטרויה, וכן משום שבמהלך השנים לקחה לה כמאהב את אַייגִיסְתוֹס, בן-דודו של אגממנון ונצר אחרון לענף המנושל של שושלת אטראוס, השואף לתפוס את השלטון. אגממנון מגיע לביתו ושם נרצח. קליטמנסטרה מגנה על החלטתה להרוג את אגממנון וקוראת לה החלטה נכונה. אנשי העיר בגילום המקהלה מגנים אותה ואת אייגיסתוס.
פרולוג: המחזה נפתח במונולוג של צופה  מגג ארמון אגממנון בארגוס, הצופה השרוי בעייפות וחרדה לגורל בית המלוכה.הצופה מבחין בלילה באיתות המבשר את נפילת טרויה. הוא מריע כדי להעיר את המלכה משנתה ומתכונן לקבלת פני אדונו.
אודה: מקהלת זיקני ארגוס באריה שעוסקת ביציאת היוונים לטרויה.
נושאות הנסכים

המחזה נושאות הנסכים (או "נושאות הנסך", וביוונית Χοηφόροι) הוא השני בטרילוגיה. הוא עוסק באורסטס המחויב לנקום את מות אביו. המחזה מתחיל בפגישתם של אלקטרה ואורסטס, בתם ובנם של אגממנון וקליטמנסטרה, ובמזימת הנקמה שלהם. אורסטס מתלבט כיצד עליו לפעול. כשאפולו ואלקטרה מכוונים את צעדיו, אורסטס רוצח את אמו קליטמנסטרה בנקמה על רצח אביו. המחזה מעלה שאלות בנוגע לנקמת דם, ומחויבות של בן לכבוד משפחתו.
נוטות החסד

המחזה נוטות החסד (או "בנות החסד", וביוונית Εὐμενίδες) הוא השלישי בטרילוגיה, ובו האריניות גורמות לאורסטס לאבד את שפיותו. הוא מנסה לברוח מפניהן אבל לבסוף הוא עומד למשפט בפני אתנה ושופטים מבין אזרחי אתונה בגין רצח אמו. הקללה המשפחתית מגיעה לסיום, ובכך בעצם מתהווה הרעיון של צדק.
פרוטאוס

נוסח מחזה הסאטירים פְּרוֹטֵאוּס (ביוונית Πρωτεύς), שחתם את הטרילוגיה, אבד כליל, ורק שני טורי שיר נשתמרו ממנו, אצל אתנאיוס. החוקרים סבורים כי המחזה התבסס על האירוע המוזכר בספר הרביעי של האודיסיאה מאת הומרוס, שם מגיע מנלאוס, אחי אגממנון, במסגרת מסע השיבה שלו ממלחמת טרויה, אל אי לחופי מצרים, ונועץ בדמות בשם פרוטאוס, אשר מגיד לו עתידות. פרוטאוס מספר למנלאוס על רצח אגממנון, כמו גם על גורלם של אַיאַס בן אוֹאִילֵאוּס ("איאס המהיר"), וכן מספק לו הנחיות להמשך מסעו הביתה, לספרטה.
נושאים משותפים > התפתחות חברתית והתגלגלות מושג הצדק

המחזה מתאר את המעבר בין מערכת חברתית העוסקת בנקמה, ברצח, ובקללה של משפחת אטראוס, למערכת חברתית שיפוטית. בסיפורי המיתולוגיה נקמת דם היא הדרך המקובלת לפתור בעיות. במקרה של הקללה לבית אטראוס, נקמת הדם עברה מדור לדור. יצירת מערכת משפט שמה קץ לקללה ומשחררת את אטראוס מגורלו העגום. מדובר בתהליך מקביל לתהליך שאתונה עצמה עברה, מפראיות, לחברה מסודרת. חלק מההתפתחות, נובעת מההבנה של הניגודיות שיש בערכים אתיים. כגון תחרותיות ושאיפה להישגים, לעומת תוקפנות ושחצנות, תכונות הנמצאות על קו רציף (המיוצג על ידי האלה אריס). ההבנה הזאת מונעת מהתהליכים שעוברות הדמויות. אייסכלוס מדגים היטב את העיקרון ”לימוד בא מסבל”.
נושאים משותפים > בחירה וגורל

אורסטס נושא נטל קשה במיוחד. כדור חמישי לקללה של בית אטראוס הוא נושא על עצמו את "הזיהום" (מיאסמה) של משפחתו. הוא מכיר את ההיסטוריה המשפחתית שלו. הוא יודע כי אביו אשם בהרג אחותו איפיגניה. הוא יודע מה קרה בטרויה. הוא מודע לכוחות המנוגדים הפועלים עליו, כוחות המגולמים על ידי האלים. הוא אינו רוצה להרוג את אמו ודודו. אך למרות אהבתו הוא נאלץ לפעול. פעולתו כמעט גורמת לאובדן שפיותו. אייסכלוס מתאר את העימות בין אורסטס לאמו, על הרבדים שבו. באודיסאה לעומת זאת, הומרוס מספר כי אייגסתוס הוא זה שהרג את אגממנון. במקרה כזה אין בעיה בנקמת דם (המתרחשת בין גברים, ולא בין הורים לילדים) ואורסטס הוא גיבור, ולא גיבור טרגי.
מוטיב הבחירה חוזר בכל שלושת המחזות. בכולם ישנה החלטה של גיבור, שכלוא בין רצונות האלים. יש חוקרים הסוברים כי מעורבות האלים שוללת את אפשרות הבחירה. הסוגיה הזאת חוזרת אל מול כל ההחלטות המוסריות במחזה, היציאה למלחמת טרויה, הריגת איפיגניה, הריגת אגממנון, הריגת קליטמנטרה ולבסוף גורלו של אורסטס. מידת הרצון החופשי של הגיבורים מוטלת בספק. אבל חוקרים רבים מסכימים - לגיבור הטרגי במחזה היווני תמיד יש בחירה. זאת למרות ההשפעות של הכוחות האלוהיים על בחירות אלה.
נושאים משותפים > חטא הגאווה

עקרון הצדק מודגש על ידי השימוש בהיבריס. כל אחד בשושלת פעל בגלל היבריס ועל כן האלים מצדיקים את עונשו. טנטלוס בחן את האלים, ועל כך נענש. פלופס בגד בשבועה שנתן. אטראוס ואחיו שניהם בגדו אחד בשני. אגממנון דורך על השטחים היקרים, קליטנסטרה הורגת את אגממנון ואז מתפארת בכך. רק אורסטס שאינו מואשם בגאווה מסוגל להתעלות על החטא ולצאת זכאי במשפט באתונה.
תרגומים לעברית

שבע הטרגדיות: פרומתאוס הכבול -- הפרסים -- המבקשות מחסה -- השבעה נגד תבי -- אגממנון -- נושאות הנסך -- בנות החסד; תרגם מיוונית והוסיף מבואות, הערות ונספחים: שלמה דיקמן, ירושלים: מוסד ביאליק ('ספרי מופת מספרות העולם'), תשכ"ה.
נוטות החסד; מיוונית: אהרן שבתאי, תל אביב: שוקן ('מחזות יווניים'), תשנ"א 1990.
עיבודים:
האורסטיאה; עִבד לתיאטרון בן-זמננו לאו בריידי ; תרגם מאנגלית: אריה אהרני, תל אביב: אל"ף, 1964.
אורסטיאה: המחזאי הבריטי רוברט אייק העלה ב-2015 עיבוד חדש למחזה הקלאסי, שתורגם לעברית על ידי רועי חן והועלה ב-2018 בתיאטרון גשר.
ראו גם

מיתולוגיה יוונית
טרגדיה יוונית
אגממנון בוויקיטקסט ביוונית
הערות שוליים

↑  אייסכלוס, אגממנון, תרגם מיוונית אהרון שבתאי, הוצאת שוקן ישראל תשנ"א, 1990
↑  מבוא של המתרגם אהרון שבתאי לספר אגממנון של אייסכילוס, אגממנון, ישראל: שוקן, עמ' עמודים 7 עד 34
↑  אייסכלוס, נושאות הנסכים, תרגם מיוונית אהרן שבתאי, הוצאת שוקן ישראל, 1990
↑  אייסכלוס, נוטות החסד, תרגם מיוונית אהרון שבתאי, הוצאת שוקן ישראל, 1990
↑  Martha C. Nussbaum, The Fragility of Goodness Luck and Ethics in Greek Tragedy and Philosophy, Cambridge University Press 2001
↑  אייסכלוס, אגממנון, הוצאת שוקן, 1990
↑  אוריפידס, איפיגניה באוליס, תרגם אהרון שבתאי, שוקן תשמ"ט, 1989
↑  Snell, B. The Discovery of the Mind, translated by T. G. Harper & Row, Publishers, New York and Evanston, 1960.
↑  Lessky, A. “Decision and Responsibility in the Tragedy of Aeschylus”, Journal of Hellenic Studies, volume 86, 1966.
↑   ננו שבתאי, בתיאטרון גשר מניחים שקהל בימינו אינו יכול להבין טרגדיה יוונית, אך זו טעות, באתר הארץ, 15 בינואר 2019
| --- | --- |
בקרת זהויות :  NLI: 987007520674305171  PLWABN: 9810701781205606  BNE: XX3383729  BnF: cb12226102m (data)  GND: 4203113-8  LCCN: no97050641  MusicBrainz work: 076ab211-4f6a-408d-9523-1e98ac0c0e11  NLA: 35001573  NSK: 000487534  SUDOC: 075133733  VcBA: 492/10914  VIAF: 271494554   WorldCat (עם VIAF): 271494554
The Moment I Knew

| --- | --- |
 סינגל שיווקי בביצוע טיילור סוויפט
 מתוך האלבום Red (Deluxe)
 יצא לאור:  22 באוקטובר 2012
 תאריך הקלטה:  2011–2012
 סוגה:  קאנטרי • פופ רוק
 שפה:  אנגלית
 אורך:  4:46
 חברת תקליטים:  ביג משין
 כתיבה:  טיילור סוויפט
 הפקה:  נייתן צ'פמן, טיילור סוויפט
The Moment I Knew (בעברית: הרגע שידעתי) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red (Deluxe). השיר יצא לאור ב-22 באוקטובר 2012, בסמוך ליציאת מהדורת הדלוקס של האלבום, על ידי חברת התקליטים ביג משין רקורדס, כסינגל שיווקי רשמי.
השיר הגיע למקום השני במצעד שירי הקאנטרי הדיגיטליים.
רקע וכתיבה

השיר נכתב על ידי טיילור סוויפט והופק על ידה, יחד עם המפיק המוזיקלי נייתן צ'פמן. היא הצהירה כי:
"השיר "The Moment I Knew" נכתב על מסיבת יום ההולדת ה-21 שלי, שהייתה לחוויה הגרועה ביותר בחיים שלי".
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.
ביקורת

ברולינג סטון הוא דורג במקום ה-88 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 88 |  |
| BuzzFeed | 167 השירים הטובים ביותר של טיילור סוויפט, לפי דירוג | 106 |  |
| NME | השירים הטובים ביותר של טיילור סוויפט, לפי דירוג | 76 |  |
| Paste | 158 השירים הטובים ביותר של טיילור סוויפט, לפי דירוג | 99 |  |
| Vulture | 179 השירים הטובים ביותר של טיילור סוויפט, לפי דירוג | 69 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "The Moment I Knew" בוצע בסולג'ר פילד בשיקגו, ב-4 ביוני 2023 יחד עם השיר "Hits Different". השיר לא הגיע במקור לשלב הסופי של אלבום, אלא הופיע במהדורת דלוקס של Red ובהקלטה המחודשת של האלבום. סוויפט ביצעה אותו בהופעה חיה לראשונה במהלך המופע הזה.
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  ארצות הברית | בילבורד הוט 100 | 64 |  |
|  ארצות הברית | מצעד השירים הדיגיטליים | 19 |  |
|  ארצות הברית | מצעד שירי הקאנטרי | 16 |  |
|  ארצות הברית | מצעד שירי הקאנטרי הדיגיטליים | 2 |  |
|  קנדה | קנדה הוט 100 | 58 |  |
|  קנדה | מצעד השירים הדיגיטליים | 32 |  |
The Moment I Knew (Taylor's Version)

| --- | --- |
 שיר בביצוע טיילור סוויפט
 מתוך האלבום Red (Taylor's Version)
 יצא לאור:  12 בנובמבר 2021
 סוגה:  קאנטרי • פופ רוק
 שפה:  אנגלית
 אורך:  4:45
 חברת תקליטים:  ריפבליק
 כתיבה:  טיילור סוויפט
 הפקה:  מפיקים שונים
The Moment I Knew (Taylor's Version) (בעברית: הרגע שידעתי (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "The Moment I Knew" משנת 2012, היא הרצועה השבע עשרה מאלבום ההקלטה החוזרת השני שלה, Red (Taylor's Version); הקלטה חוזרת של אלבומה Red, משנת 2012. Red (Taylor's Version) יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר לבדה. "The Moment I Knew (Taylor's Version)" כולל את אותן המילים, ההפקה והמכשור של "The Moment I Knew" המקורי.
The Moment I Knew (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 95 |  |
|  ארצות הברית | בילבורד הוט 100 | 83 |  |
|  ארצות הברית | מצעד שירי הקאנטרי | 28 |  |
|  קנדה | קנדה הוט 100 | 67 |  |